**Д О Г О В О Р**

**за обществена поръчка**

**№ Др-26/23.06.2015 г.**

**за възлагане на обществена поръчка с предмет:**

„Периодична доставка на прогнозни видове стопански инвентар за нуждите на ТП ДЛС Шерба за 2015г, съгласно техническа спецификация"

*В настоящия договор-препис са заличени личните данни на страните по договора за изпълнение, съгласно чл. 23 ал. 1 и ал. 2 от ЗЗЛД, във връзка с чл. 22б ал. 3 последно изречение от ЗОП*

Днес, 23.06.2015 г., в офис с.Старо Оряхово, обл.Варна, ул.“Дунав“ №8 между:

**1. ТП ДЛС „“Шерба”** към „СЕВЕРОИЗТОЧНО ДЪРЖАВНО ПРЕДПРИЯТИЕ” ДП - Шумен с БУЛСТАТ 2016174120080, със седалище и адрес на управление: с.Горен чифлик, обл.Варна, ул.“Шерба“ №7, представлявано от инж……(заличено) в качеството си на директор, по оправомощаване представлявано от инж…..(заличено)- зам.директор, съгласно Заповед №404/16.12.2014г. на директора на ТП ДЛС Шерба и ръководител счетоводен отдел- ….(заличено), наричано по-долу за краткост **„ВЪЗЛОЖИТЕЛ“**, от една страна и

**2.** **“Братя Маринови“ ООД**, седалище и адрес на управление: с.Старо Оряхово, обл.Варна, ул.“Еделвайс“ №12, ЕИК 148086113, представлявано заедно и поотделно от ….(заличено) и …..(заличено), в качеството им на управители наричан по-долу за краткост **„ИЗПЪЛНИТЕЛ“**,

На основание чл.101е, във връзка с чл.14, ал.4, т.2 от Закона за обществените поръчки (ЗОП), съгласно протокол от 15.06.2015г. на комисията за избор на изпълнител, назначена със Заповед Заповед **№ 131/02**.06.2015г. на зам.директора на ТП ДЛС Шерба, упълномощен със Заповед №404/16.12.2014г. на ТП ДЛС Шерба се сключи този договор, с който страните по него се споразумяха за следното, се сключи настоящият договор за следното:

1. **ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет : „Периодична доставка на прогнозни видове стопански инвентар за нуждите на ТП ДЛС Шерба за 2015г, съгласно техническа спецификация", съгласно Техническото предложение – Приложение № 1 и Ценовото предложение – Приложение №2 на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ за изпълнение на поръчката, съгласно документацията за участие, неразделна част от настоящия договор.

**(2)** ВЪЗЛОЖИТЕЛЯТ възлага доставките, предмет на настоящия договор, с писмена заявка до ИЗПЪЛНИТЕЛЯ.

**II. ЦЕНА И НАЧИН НА ПЛАЩАНЕ**

**Чл. 2. (1)** Възложителят заплаща на Изпълнителя за доставките , предмет на договора и за срока на изпълнение, възнаграждение определено в Приложение №2, неразделна част от настоящия договор.

(2) Сумата е определена на база единични цени в лева без ДДС по видове доставки, съгласно Приложение №2 към настоящия договор и същите са фиксирани и не подлежат на промяна до изтичане крайния срок на договора и в рамките на прогнозния финансов ресурс , който Възложителят може да осигури в размер на **5000 /пет хиляди /** лева без ДДС .

**(3)** Предвидените за извършване доставки са прогнозни и не обвързват   
Възложителя със задължителното им изпълнение след сключване на настоящия договор. Доставките ще се изпълняват по поръчки от ВЪЗЛОЖИТЕЛЯ според нуждите му в момента на заявката и до размера на прогнозния финансов ресурс, който може да осигури за изпълнение на поръчката.

**(4)** При необходимост от извършване на доставки на стопански инвентар извън изрично посочените в Техническата спецификация- неразделна част към настоящия договор, Изпълнителят прави отстъпка в размер на **5 % /пет процента/** от обявените цени в лева без ДДС за съответния вид към датата на заявката.

(5) Плащания по този договор ще се извършват по банков път, чрез банков превод по сметка на ИЗПЪЛНИТЕЛЯ, след завършване на доставката и подписване на приемо- предавателен протокол без забележки, в срок от 10 /десет/ календарни дни от датата на издаване на данъчна фактура за доставката.

(6) За извършените доставки, изпълнителят издава фактура, в която се вписват номер на договор, вид , количество и стойност на извършените доставки на стопански инвентар по единични продажни цени в лева без ДДС, съгласно Приложеие №2 към настоящия договор , а за стопански инвентар, който не е включен в него- от единичната продажна цена в лева без ДДС в търговския обект на Изпълнителя, намалена с предложен процент търговска отстъпка.

**(7)** Плащанията се извършват по банков път по следната банкова сметка на ИЗПЪЛНИТЕЛЯ:

**Банка: \_\_\_\_\_\_\_\_\_\_\_\_\_\_\_\_\_\_**

**IBAN: \_\_\_\_\_\_\_\_\_\_\_\_\_\_\_\_\_\_\_**

**BIC: \_\_\_\_\_\_\_\_\_\_\_\_\_\_\_\_\_\_\_\_** (заличено)

**(8)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/  
подизпълнителите за изпълнените от тях работи, които са приети по реда на чл. 23.

**Ш. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.** **(1)** Срокът на договора е до 31.12.2015г.

**(2)** Мястото на изпълнение на поръчката –ТП ДЛС Шерба, с.Горен чифлик, обл.Варна, ул.Шерба №7

**IV. ИЗПЪЛНЕНИЕ НА ДОГОВОРА**

**Чл. 4.** Доставката се извършва съгласно изискванията на ВЪЗЛОЖИТЕЛЯ, посочени в документацията за участие в процедурата и техническата оферта на ИЗПЪЛНИТЕЛЯ, представляваща неразделна част от този договор.

**Чл. 5.** Доставката ще се извършва след предварителна заявка, подадена по факс или email, считано от датата на получаването й.

**Чл. 6.** ИЗПЪЛНИТЕЛЯТ осъществява доставката в срок до три работни дни, след заявка на Възложителя.

**Чл. 7. (1)** Приемането на доставката се извършва с приемателно-предавателен протокол, подписан от ИЗПЪЛНИТЕЛЯ и ВЪЗЛОЖИТЕЛЯ или от оправомощени от тях лица.

**(2)** Когато ИЗПЪЛНИТЕЛЯТ е сключил договор/договори за подизпълнение, извършеното от подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 8.** ВЪЗЛОЖИТЕЛЯТ има следните права и задължения:

1.да получи доставката в срока и при условията, договорени между страните;

2.да осъществява контрол по изпълнението относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;

3.да развали договора едностранно, в случай че изпълнителят не осъществи доставката в срока по настоящия договор;

4.да развали договора едностранно, ако доставката не отговаря на техническите спецификации на Възложителя.

5.да заплаща определената цена по размер, начин и срок, уговорени между страните**.**

6.да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл. 10.** ИЗПЪЛНИТЕЛЯТ се задължава:

ИЗПЪЛНИТЕЛЯТ има следните права и задължения:

1.да осъществи доставката качествено, в съответствие с договорените изисквания и да я предаде на ВЪЗЛОЖИТЕЛЯ в срок;

2.да не предоставя на физически и юридически лица документи и информация, свързани с изпълнението на доставката без писменото съгласие на ВЪЗЛОЖИТЕЛЯ;

3.да осигури за своя сметка превоза на доставката до местоизпълнението по чл.3, ал.2 от настоящия договор;

4.да предоставя на ВЪЗЛОЖИТЕЛЯ информация за хода на работата по изпълнение на доставката, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;

**5**.да получи уговореното възнаграждение по реда и условията на настоящия договор.

**6.** да съставя и предоставя на ВЪЗЛОЖИТЕЛЯ всички документи във връзка с изпълнението на договора, съгласно условията на същия и приложенията към него;

**7.**Да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**VI. РЕКЛАМАЦИИ**

**Чл. 11. (1)** Рекламации по отношение на количеството и качеството на доставките се правят в 14-дневен срок от момента на получаването им, за което се съставя констативен протокол.

**VII. ПРЕКРАТЯВАНЕ НА ДОГОВОРА И НЕУСТОЙКИ**

**Чл. 12.** Настоящият договор се прекратява:

**1.** с изтичане срока на договора;

**2.** при достигане на максимално допустимата стойност и изпълнението на всички задължения по него от страните;

**2.** по взаимно съгласие на страните, изразено писмено;

**3.** при настъпване на обективна невъзможност за изпълнение за период повече от 30 (тридесет) дни;

**4.** при прекратяване на юридическо лице – страна по договора без правоприемство;

**5.** едностранно от ВЪЗЛОЖИТЕЛЯ с предизвестие от 30 (тридесет) дни;

**6.** едностранно от ВЪЗЛОЖИТЕЛЯ, без предизвестие, при пълно неизпълнение на задължение по договора от ИЗПЪЛНИТЕЛЯ.

**Чл. 13.** Всяка от страните може да развали договора в случаите при условията и последиците на чл. 87-88 от ЗЗД с отправяне на писмено предупреждение от изправната страна до неизправната и определяне на 7-дневен срок за изпълнение.

**Чл. 14.** Всяка от страните може да поиска разваляне на договора, ако другата не изпълнява задълженията си по него повече от 10 (десет) календарни дни, след срока за изпълнение на съответното задължение.

**Чл. 15.** В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми въз основа на протокол, съставен и подписан от страните по договора.

**Чл. 16. (1)** В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20 % от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**(2)** При забавено изпълнение от ИЗПЪЛНИТЕЛЯ на задълженията му по договора, същият дължи на ВЪЗЛОЖИТЕЛЯ неустойка за забава в размер на 0,5 % на ден от стойността на неизпълненото задължение за всеки ден забава, но не повече от 25 % от тази стойност

**(3)** При виновно некачествено или неточно изпълнение на задълженията по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % от стойността на некачествено или неточно извършените дейности.

**Чл. 17.** Страните запазват правото си да търсят обезщетение за претърпени вреди и пропуснати ползи от неизпълнението по общия ред, предвиден в българското законодателство.

**Чл. 18.** Всички щети, понесени от ВЪЗЛОЖИТЕЛЯ в резултат на грешки, недостатъци и пропуски, както и в резултат на използване на некачествени резервни части, материали, консумативи и неспазване на сроковете, са за сметка на ИЗПЪЛНИТЕЛЯ.

**VIII. ОБЩИ РАЗПОРЕДБИ**

**Чл. 19.** Всеки спор относно тълкуването и действието на настоящия договор сe урежда чрез преговори между страните, а когато е невъзможно постигането на съгласие, същият се отнася за решаване пред съответния компетентен съд.

**Чл. 20.** За неуредените в настоящия договор въпроси се прилагат разпоредбите на действащото българско законодателство.

**Чл. 21.Настоящият договор не може да бъде изменян или допълван, освен в случаите и по реда на чл.43 от ЗОП**

Настоящият договор се състави и подписа в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са следните приложения:

**1.** Техническа спецификация за изпълнение на поръчката;

**2.** Приложение № 1 - Техническо предложение на ИЗПЪЛНИТЕЛЯ;

**3.** Приложение № 2 - Ценово предложение на ИЗПЪЛНИТЕЛЯ;

**ЗА ВЪЗЛОЖИТЕЛЯ: /п/ ЗА ИЗПЪЛНИТЕЛЯ:**

/инж………….(заличено) / /........./п/ (заличено).- Управител/

Съгласно Заповед №404/16.12.2014г.

На директора на ТП ДЛС Шерба

............/п/......................................

/….(заличено)/